**סיכום פגישת ועד מיום 10.7.17**

**משתתפים:**  סימה גרופי, לריסה חריש, יהושוע בלומין, דיאנה דבורקין, קלאודיה קונסון, אמנדה קלאר, טובה דביר, אורנה קשבי, לריסה ראם, מירי מירלשוילי, רבקה אוברציגר.

**נושאים:**

1. **הכנס והסיור בלונדון –** התקיים בחודש יוני 2017, בהשתתפות 27 אנשי צוות רב מקצועי**.**

מטרת הסיור- הכרת המערך הגריאטרי והפליאטיבי בבריטניה, תפיסת התחום ע"י אנשי המקצוע, הקהל הרחב ומקבלי ההחלטת. במסגרת הסיור היתה גם השתתפות בכנס פליאטיבי. המשובים מהכנס היו טובים מאד. נציגות ממשתתפות הסיור הציגו את תחומים והמקומות בהם סיירו ולמדו.

תודות לקלאודיה קונסון שיצרה את הקשרים, ארגנה והוציאה לפועל את הסיור.

1. **כנס העמותות –** הכנס יתקיים בחודש דצמבר**,** תקבע ועדה **מדעית** לבחירת העבודות לכנס, כל עמותה תשלם 4,500 ש"ח, יש אפשרות לגייס ספונסרים. כל עמותה מתחייבת ל- 50 חברים, מחיר השתתפות 260.00 ש"ח לאדם.

חשוב שיהייה ייצוג לסיעוד הגריאטרי ונשלח עבודות, לריסה ראם מציעה להציג נושא על רצף הטיפול. ישלח הסבר על אופן הצגת התקצירים. **מטלות לחברי הועד**: - לדאוג לספונסרים

* לחפש עבודות מתאימות להצגה בכנס ולדאוג לתקצירים.

1. **דיווחים -**  - קורס עידכון ידע לאחיות מוסמכות 2017 – הסתיים בהצלחה, השתתפו 29 לומדות, מיטב המרצים, תכנים מקצועיים ורלבנטים. משוב מאוד חיובי עם ציון של 4.5 מתוך 5. – קורס עדכון ידע לאחיות מעשיות – מתוכנן בנובמבר. יש ביקוש רב, התחיל תהליך של בניית הקורס בניהול טובה, אמנדה וחני.

– אתר העמותה – אינה מישייב נמצאת בתהליך של התקשרות עם paypal כדי שתהיה אפשרות תשלום דרך האינטרנט, יעלה לנו כ- 5% מכל תשלום, יסודר גם כאפשרות תשלום לכנס יעלה לנו 4 דולר לחודש. הועד אישר את התשלום. – ועדת בוחרים בתבונה –רבקה וטובה השתתפו בפגישה שיזם מינהל הסיעוד. מדובר בפרויקט בינלאומי שגם ישראל שותפה לו במטרה להוריד טיפולים ותרופות מיותרים או אפילו מזיקים למטופלים. השתתפו נציגים מכל עמותות הסיעוד בכוונה שכל אחד בתחומו יציע את הפעולות שניתן וכדאי להוריד. לצורך כך תבחר ועדה של כ- 5 אחיות מכל שדות הפעילות כדי לעבור על החומרים הקיימים ממדינות שכבר המליצו, ולהציע פעילויות רלבנטיות מהארץ שניתן להורידן.

1. **ועדות פועלות – דיווח:**

* ועדת קשרי חוץ וסיורים – סיור באנגליה כפי שהוצג לעיל. מתוכנן סיור בשויץ. כמו כן הועלה נושא סיורים בארץ, קלאודיה תבחן את האפשרויות ובמה זה כרוך.
* ועדת מחקרים – הצוות שלח שאלון בנושא ניהול זמן, מטרת השאלון לבחון את הטענה שאין זמן לביצוע הפעולות הנדרשות ורוצים לתקף את הטענות האחיות בשטח ולבדוק אם הבעיה היא בניהול הזמן. השאלון מיועד לצוותים בגריאטריה במוסדות האשפוז. הצוות יתקף את השאלון בטרם הפצתו.
* ועדת חינוך – מטרות: קורסים כפי שדווח לעיל. כמו כן להיות שותפים עם ועדה במינהל הסיעוד על חידוש והרחבת תכני הלימוד בתחום הסיעוד הגריאטרי בכל תכניות לימודי הסיעוד.
* ועדת קהילה ורצף הטיפול – התקיימה פגישה ראשונית, הוחלט להוסיף עוד חברים לועדה ולבחון היבטים שונים על רצף הטיפול. לריסה הציגה את השירותים לקשיש בקהילה של קופ"ח כללית. האסטרטגיה של הקופה, איתור אוכלוסיות בסיכון, בניית תכנית הטיפול למניעת התדרדרות במצבו. יש לציין ש – 70% מהקשישים הם חברי קופ"ח כללית.

1. **כנס באר שבע –** קלאודיה הציגה את התכנית להפכו לכנס בינלאומי בהשתתפות משרד הבריאות ואולי גופים נוספים.

יוזמנו להרצות בכנס נציגים מאנגליה, קנדה ורוסיה. הכוונה להציג גם פרויקטים מרוסיה שנבנו בהדרכת ותמיכת מדינת ישראל.

ההרצאות יהיו באנגלית ורוסית עם תרגום.

שם הכנס: **הקשיש ברצף הטיפול**.

הכנס יתקיים ב- 27.11.17, בבית יונה, באר שבע.

קיבולת המקום עד 300 איש.

הועד נתן הסכמה עקרונית, החלטה סופית כולל עלויות ומחיר הכנס לחברי העמותה תינתן לאחר בירור הדרישות והעלויות.

**רשמה**

**רבקה אוברציגר**